Държавен вестник, бр. 14, 2010 г., стр. 29

БРОЙ  14	
Д Ъ Р Ж А В Е Н  В Е С Т Н И К 	
СТР.  29  
6.7.2. За утвърждаване на лъчелечебен план е 
необходим съвместен преглед на всички налични 
данни от планиращите ЛЛ лекар и физик. 
6.8. Окончателно предписание на ЛЛ:
6.8.1. Процесът на планиране завършва, когато 
планиращият лекар посочи общата доза в референт-
ните точки на утвърдения план и уточни броя на 
фракциите и продължителността на лечебния курс. 
6.8.2. Отговорност за утвърждаването на ле-
чебния план носи лекарят-лъчетерапевт.
6.9. Изчисляване на времето за всеки лъчеле-
чебен сеанс:
6.9.1. Времето за облъчване (респ. мониторните 
единици) за всяко поле се изчисляват в последния 
етап на планиране. Тези данни имат основно зна-
чение за провеждане на облъчването и са обект на 
последващи проверки. Изчислението на времето 
за облъчване трябва да се прави от физика, от-
говорен за изработването на лъчелечебния план.
6.9.2. Изчисляването на времето за всеки 
лъчелечебен сеанс (респ. мониторните единици) 
трябва да се проверява от две лица.
6.10. Лечебните заведения, в които се извършва 
дейност по ЛЛ, разработват система за качество 
и контрол на ЛЛ.
6.10.1. Системата за качество и контрол 
включва описани периодични процедури съ-
гласно Наредба № 30 от 2005 г. за условията 
и реда за осигуряване защита на лицата при 
медицинско облъчване (обн., ДВ, бр. 91 от 
2005 г.; изм., бр. 99 от 2006 г.), обхващащи из-
ползваните апаратура и техники.
6.10.2. Минималните изисквания за контрол 
включват:
6.10.2.1. Проверки за областта на пациента, 
която се лекува, входните точки на полетата, 
положението за позициониране и обездвижване.
6.10.2.2. Проверки на лъчевия сноп – дали 
всички параметри са описани съобразно дозимет­
ричния план, дали средствата за моделиране на 
лъчевия сноп са точно означени и съответстват на 
плана на пациента, тяхната точна позиция върху 
болния и означаването им върху картона за ЛЛ.
6.10.2.3. Проверки на точните параметри на 
облъчването: вид на апаратурата, контрол на вре-
мето за ЛЛ, сеанс (мониторни единици) преди и 
по време на облъчване и контрол на часовника 
за отмерване на точно зададеното време.
6.10.2.4. Редовният контрол на картоните за 
ЛЛ по време на лъчелечебния курс подпомага 
откриването на грешки в данните за осъществя-
ване на ЛЛ.
6.10.2.5. Извършените проверки трябва да се 
документират, като бъдат подписани от отговорните 
за това лица съобразно задълженията, посочени 
в длъжностните им характеристики.
6.11. Провеждане на лъчетерапевтичните сеанси:
6.11.1. Във всяка клиника (отделение) по ЛЛ 
трябва да има описана процедурата, която да 
осигурява надежност и точност при прехвърлянето 
на данните от процеса на планиране към процеса 
на провеждане на облъчването.
6.11.2. Когато планирането е извършено чрез 
компютърна планираща система, всички данни, 
необходими за практическото изпълнение на лъ-
челечебния план, се отпечатват на хартиен носи-
тел. Възможно е електронно прехвърляне на тези 
данни между планиращата система, симулатора 
и лъчетерапевтичния апарат. Тези данни могат 
да се използват при процесите на верификация. 
Препоръчва се записване на точната роля и от-
говорности на персонала. 
6.12. Възпроизводимост на облъчването – това 
е възможността да се аплицира предписаната ог-
нищна доза точно в КМО в границите на приетия 
толеранс. Целият процес, свързан с провеждане 
на ЛЛ, може да влияе върху възпроизводимостта.
6.12.1. Възпроизводимостта при провеждане на 
ЛЛ изисква последователност във всички важни 
стъпки, например: подходяща, добре технически 
обслужвана и периодично контролирана апарату-
ра; пълна и точна дозиметрия, планиране на ЛЛ 
и пренасяне на данните; точни лъчетерапевтични 
техники и методи за повторяемост на позициони-
рането и обездвижването. Постигнатата точност 
варира при различните локализации и техники. Това 
e свързано с избраните зони на сигурност за ПМО.
6.12.2. Всяка клиника/отделение по ЛЛ при 
необходимост трябва системно да преразглежда 
и обновява текущата си практика чрез писмени 
процедури, описващи всяка нова лъчелечебна 
техника.
6.13. Документация на ЛЛ:
6.13.1. Всяка процедура през време на плани-
рането и провеждането на лечението трябва да 
бъде записана чрез съответна идентифицикация, 
включваща една или няколко от следните данни: 
име на пациента, ЕГН, номер на история на за-
боляването, номер на анатомотопографския план, 
номер на дозиметричния план, пореден номер на 
облъчване и др. 
6.13.2. В историята на заболяването се отбе-
лязва предписването на ЛЛ и неговата цел с дата 
и подпис на планиращия лъчетерапевт. 
6.13.3. Попълва се и документ (картон за лъчеле-
чение) за детайлите на лечението, съдържащ всички 
съществени данни и детайли за ЛЛ. Видът на този 
документ може да бъде различен за всяка клиника 
(отделение) по ЛЛ, но трябва да съдържа данните, 
посочени в табл. № 3. Копие от този документ може 
да се съхранява и на електронен носител.
6.13.4. Анатомотопографските изображения на 
КМО и дозиметричното планиране на ПМО се 
съхраняват отделно.
6.13.5. Формата за лаборанта, съставна част 
от документа (фиш за ЛЛ) за ЛЛ, трябва да е с 
кратки, ясни, пълни и точно обозначени данни 
за провеждане на лъчелечебни сеанси. Техниката 
на облъчване трябва да е изобразена върху фиша 
схематично или с фотоснимка. Тя може да бъда 
съхранена и като компютризирана софтуерна 
информация. 
6.13.6. Всички процедури трябва да се до-
кументират. При компютризирано ЛЛ всички 
документи трябва да могат да се проследят чрез 
идентификационен код на пациента, съхранявани 
и на електронен носител.
6.13.7. Лаборантите, провеждащи ЛЛ, трябва 
да сверяват всички данни от фиш за ЛЛ при 
всеки сеанс.
6.13.8. Записът за всяка проведена фракция на 
мегаволтна апаратура трябва да е подписан от 
лаборанта, провел процедурата.
6.14. Обозначаване на входните точки и полета, 
позиция и движения на пациента.